**Formulár príkladov dobrej praxe a)**

|  |
| --- |
| ***Názov projektu*** |
| Integrovaný prístup k výkonu sociálnej práce zamestnancami úradov práce, sociálnych vecí a rodiny |

|  |
| --- |
| ***Názov operačného programu*** |
| Ľudské zdroje |

|  |
| --- |
| ***Kód vyzvania a ITMS2014+ kód projektu*** |
| OP ĽZ NP 2020/4.1.1/03  312041AWL3 |

|  |
| --- |
| ***Názov prioritnej osi, investičnej priority a špecifického cieľa*** |
| 4 Sociálne začlenenie  4.1 Aktívne začlenenie, a to aj s cieľom podporovať rovnaké príležitosti a aktívnu účasť a zlepšenie zamestnateľnosti  4.1.1 Zvýšenie účasti najviac znevýhodnených a ohrozených osôb v spoločnosti, vrátane na trhu práce |

|  |
| --- |
| ***Miesto realizácie projektu (mesto/okres/samosprávny kraj)*** |
| Bratislavský kraj, Trnavský kraj, Trenčiansky kraj, Nitriansky kraj, Banskobystrický kraj, Žilinský kraj, Prešovský kraj, Košický kraj |

|  |
| --- |
| ***Časový rámec realizácie projektu (dátum začatia a dátum ukončenia realizácie projektu: ddmmrrrr – ddmmrrrr)*** |
| 01.12.2020 – 31.05.2022 |

|  |
| --- |
| ***Rozpočet projektu (celkové náklady na projekt a výška poskytnutého nenávratného finančného príspevku)*** |
| Oprávnené výdavky: 18 043 812,78 EUR  Výška NFP: 18 043 812,78 EUR |

|  |
| --- |
| ***Kontaktné údaje prijímateľa (názov a sídlo prijímateľa, meno kontaktnej osoby pre projekt, telefón, fax, e-mail, webová stránka)*** |
| Ústredie práce, sociálnych vecí a rodiny  Špitálska 8  812 67 Bratislava  Ing. Klaudia Groissová  02/20 444 887  [klaudia.groissova@upsvr.gov.sk](mailto:klaudia.groissova@upsvr.gov.sk)  [www.upsvr.gov.sk](http://www.upsvr.gov.sk) |

|  |
| --- |
| ***Ciele projektu (uveďte kľúčové slová)*** |
| Cieľom národného projektu je podpora komplexného prístupu v poskytovaní pomoci klientom odborov sociálnych vecí a rodiny na úradoch PSVR v ich prirodzenom prostredí, s ťažiskom na posilňovanie budovania sociálnych sietí v prospech klienta na teritoriálnej, prípadne regionálnej úrovni. Takýto prístup zabezpečí adresnú a dostupnú pomoc klientom odborov sociálnych vecí a rodiny na úradoch PSVR, efektívnu spoluprácu pomáhajúcich subjektov za účasti klienta, čím sa skvalitní proces integrácie osôb cieľovej skupiny do spoločnosti a ich uplatnenia sa na trhu práce. Dosahované výsledky budú mať vplyv na znižovanie rizika chudoby a sociálneho vylúčenia, ako aj na zvyšovanie zamestnateľnosti. |

|  |
| --- |
| ***Cieľové skupiny (uveďte kľúčové slová)*** |
| * deti * mladí ľudia, osobitne mladí ľudia do 29 rokov, ktorí nie sú v evidencii uchádzačov o zamestnanie, ani v zamestnaní, ani zapojení do procesu vzdelávania alebo * odbornej prípravy - NEET * rodiny s deťmi, neúplné rodiny s deťmi, mnohodetné rodiny * nízkopríjmové domácnosti * osoby so zdravotným postihnutím * marginalizované skupiny, vrátane Rómov * jednotlivci alebo skupiny ohrozené diskrimináciou, chudobou alebo sociálnym vylúčením * zamestnanci vykonávajúci politiky a opatrenia v oblasti prevencie diskriminácie a/alebo sociálneho začlenenia vo verejnom aj v neverejnom sektore * deti, plnoleté fyzické osoby a rodiny, pre ktoré sa vykonávajú opatrenia sociálnoprávnej ochrany detí a sociálnej kurately * subjekty vykonávajúce opatrenia sociálnoprávnej ochrany detí a sociálnej kurately * žiadatelia o azyl, azylanti, fyzické osoby s doplnkovou ochranou |

|  |
| --- |
| ***Stručný opis projektu: (max. 50 riadkov)*** |
| 1. ***Ciele*** |
| NP Integrovaný prístup k výkonu sociálnej práce zamestnancami úradov práce, sociálnych vecí a rodiny (NP IPV SP) kontinuálne nadväzuje na NP Efektivita I. a NP Efektivita II., pričom zohľadňuje aj výsledky NP Podpora deinštitucionalizácie náhradnej starostlivosti, NP Podpora deinštitucionalizácie náhradnej starostlivosti III. a NP Šanca na návrat. Na základe výsledkov uvedených NP, prináša nový NP aj niekoľko inovácií.  1. V rámci NP IPV SP sa poskytovanie komplexnej pomoci **rozširuje na cieľovú skupinu detí s problémovým správaním**, s poruchami správania prejavujúcimi sa najmä záškoláctvom, páchaním protispoločenskej činnosti, trestnej činnosti a činnosti inak trestnej, nerešpektovaním rodičov a problémami vo vzťahoch s rodičmi, ako aj rovesníkmi, nerešpektovaním autority a oslabeným výchovným vplyvom rodičov. Z hľadiska najlepšieho záujmu detí, ktorých výchova je ohrozená alebo narušená rizikovými faktormi v ich prirodzenom prostredí, kde si zákonní zástupcovia, resp. osoby zodpovedné za výchovu detí neplnia riadne svoje povinnosti, je nevyhnutné im poskytovať kvalitné odborné poradenstvo a pomoc pri výchove a riadnej starostlivosti o deti.  Opatrenia sociálnej kurately pre maloleté deti sa vykonávajú prostredníctvom prípadovej sociálnej práce a vychádzajú zo zhodnotenia situácie dieťaťa a posúdenia možností rodičov, ďalších príbuzných a iných blízkych osôb riešiť situáciu dieťaťa a rodiny. V tejto oblasti bola do súčasnosti prax OSVaR úradov PSVR výrazne orientovaná na plnenie úloh v trestnom a priestupkovom konaní, avšak menej na **vedenie prípadovej sociálnej práce pri pomoci dieťaťu s poruchami správania**, v závislosti od povahy a závažnosti poruchy správania dieťaťa a situácie, v ktorej sa dieťa a rodina nachádza.  2. NP IPV SP je **zacielený aj na plnoleté fyzické osoby prepustené z výkonu trestu odňatia slobody (VTOS), z výkonu väzby alebo výkonu detencie**, čo inovuje prístup k poskytovaniu postpenitenciárnej starostlivosti pre túto cieľovú skupinu, ako aj na **plnoleté fyzické osoby, ak sú účastníkom probácie a mediácie podľa osobitných predpisov, ak zneužívajú drogy alebo sú závislé od drog, po zániku ústavnej starostlivosti alebo ochrannej výchovy po dovŕšení plnoletosti, ak boli prepustená zo zdravotníckeho zariadenia na liečbu drogových závislostí alebo iných závislostí, po ukončení resocializačného programu, alebo na plnoletú fyzickú osobu ak požiada o pomoc pri riešení nepriaznivej životnej situácie**.  3. Veľká variabilita sociálnych problémov jednotlivca, rodiny, či celej komunity nevyhnutne vyžaduje, aby sa na ich riešení nepodieľala len jedna inštitúcia, ale celý rad odborníkov a pomáhajúcich subjektov z rôznych oblastí. Preto ťažiskom nového NP bude **posilňovanie budovania sociálnych sietí (pomáhajúcich organizácií) v prospech klienta na teritoriálnej, prípadne regionálnej úrovni**. **Koordináciou multidisciplinárnej pomoci a sieťovaním služieb** je možné osobám cieľovej skupiny poskytnúť adresnú a efektívnu pomoc v krízových situáciách, podporiť komunikáciu a spoluprácu medzi klientom a organizáciami z rôznych oblastí (sociálne veci, školstvo, zdravotníctvo, štátne a verejné inštitúcie...) a v neposlednom rade zabezpečiť aj účinnú prevenciu za účelom predchádzania krízových situácií v rodine a zlepšenia sociálnej situácie jednotlivcov a rodín.  V rámci systému peňažných príspevkov na kompenzáciu ťažkého zdravotného postihnutia a posudkovej činnosti sa oblasť odkázanosti na pomoc inej osoby rieši prostredníctvom peňažného príspevku na osobnú asistenciu a peňažného príspevku na opatrovanie.  Zámerom NP v oblasti hmotnej núdze, náhradného výživného a štátnych sociálnych dávok je **ďalšie zefektívňovanie práce s cieľovou skupinou** za účelom zlepšenia ich životnej situácie, predovšetkým predchádzanie riziku chudoby a sociálneho vylúčenia.  4. S cieľom **skvalitňovania výkonu terénnej sociálnej práce v prirodzenom prostredí osôb cieľovej skupiny, ako aj za účelom odstránenia nedostatkov** zistených počas implementácie NP Efektivita I. a NP Efektivita II. bude ako podpora integrovaného prístupu k výkonu sociálnej práce zamestnancami úradov PSVR zabezpečovaná **skupinová supervízia a zriadený riadiaci výbor**. Prostredníctvom tímovej spolupráce bude supervízor spoločne s terénnymi sociálnymi pracovníkmi verifikovať správnosť postupov pri práci s klientom, korigovať neefektívne postupy pri práci s klientom, navrhovať optimálne riešenia konkrétnej životnej situácie klienta a súčasne sa podieľať aj pri konfrontácii a výmene názorov, či pri zvyšovaní schopnosti reflexie ich vlastnej práce. |
| 1. ***Plánované aktivity (max. 15 riadkov)*** |
| Projekt bude realizovaný Ústredím práce, sociálnych vecí a rodiny v rámci celého územia SR prostredníctvom hlavnej aktivity:  ***Podpora výkonu sociálnej práce s klientmi v ich prirodzenom prostredí za účelom zefektívnenia ich integrácie do spoločnosti a na trh práce***,ktorá sa člení na 2 podaktivity:   * *Podpora výkonu sociálnej práce so zameraním na výkon opatrení sociálnoprávnej ochrany detí a sociálnej kurately s klientmi v ich prirodzenom prostredí za účelom zefektívnenia ich integrácie do spoločnosti a na trh práce;* * *Podpora sociálnej práce s klientmi v ich prirodzenom prostredí za účelom zefektívnenia ich integrácie do spoločnosti a na trh práce v rámci poskytovania dávok a peňažných príspevkov.*   Typ hlavnej aktivity z OP - PO 4 (LDR): 22331204001 Podpora profesionalizácie sociálnej práce a iných odborných činností v prirodzenom prostredí, otvorenom prostredí, náhradnom prostredí a na komunitnej úrovni, napr. terénna sociálna práca a komunitné centrá  Typ hlavnej aktivity z OP - PO 4 (MDR): 24031204001 Podpora profesionalizácie sociálnej práce a iných odborných činností v prirodzenom prostredí, otvorenom prostredí, náhradnom prostredí a na komunitnej úrovni, napr. terénna sociálna práca a komunitné centrá |

|  |
| --- |
| ***Plánované publikácie zamerané na šírenie výsledkov projektu, webové stránky alebo iné plánované aktivity*** |
| Publicita a informovanosť bude zabezpečená počas celého obdobia trvania realizácie projektu a bude sa riadiť Manuálom pre informovanie a komunikáciu pre prijímateľov v rámci EŠIF (2014-2020) pre Operačný program Ľudské zdroje. |